◄Previous: 1.4 Yr entrepreneur gwledig

# 1.5 Nodweddion ymddygiadol entrepreneuriaid

Caiff llawer o fusnesau gwledig, ond nid pob un ohonynt, eu hysgogi gan yr awydd i ddarparu gwasanaeth lleol, llwyddo ac adeiladu'r gymuned o'u cwmpas. Mae rhai o'r rhain yn fusnesau preifat sy'n anelu at wneud elw ac mae rhai yn perthyn i'r sector 'dielw' - sefydliadau gwirfoddol, cwmnïau buddiannau cymunedol, elusennau neu fentrau cymdeithasol. Wrth gwrs, rhaid i'r sefydliadau 'dielw' wneud arian, ond nid dyna yw eu prif nod a chaiff unrhyw elw dros ben ei fuddsoddi nôl yn y sefydliad fel arfer.

Efallai y bydd un syniad o entrepreneuriaeth yn apelio mwy atoch nag eraill, ac yn wir, efallai na fyddwch byth wedi ystyried eich hun yn entrepreneur (tan nawr). Beth bynnag fo'ch cymhelliad, Jeffrey Timmons o Sefydliad Technoleg Massachusetts wedi nodi rhai nodweddion allweddol sy'n ategu llwyddiant entrepreneuraidd, sy'n cynnwys:

- cymhelliant ac egni
- hunanhyder
- lefel uchel o fentergarwch a chyfrifoldeb personol
- locws rheoli mewnol
- y gallu i ymdopi ag amwysedd ac ansicrwydd
- lefel isel o ofn methiant
- parodrwydd i gymryd risgiau cymedrol
- ymglymiad hirdymor
- arian fel ffon fesur nid dim ond nod
- defnydd o adborth
- datrys problemau'n barhaus mewn ffordd ymarferol
- defnyddio adnoddau
- safonau gwirfoddol.

## Tasg 6: Rhinweddau entrepreneur

Pa rai o'r rhinweddau hyn sydd gennych chi eich hun? 'Does dim rhaid i chi feddu ar bob un ohonynt! I gael rhagor o wybodaeth, darllenwch Beth sy'n gwneud entrepreneur?.

Rhannwch eich syniadau ag entrepreneuriaid eraill yn eich rhwydweithiau lleol.

◄Contents►Next: 1.5.1 Gwybodaeth Bellach

OpenLearn - Entrepreneuriaeth Gwledig yng Nghymru
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.